b'\n_START_ARTICLE_\nKosovo\n_START_SECTION_\nAnti\xc4\x8dna zgodovina\n_START_PARAGRAPH_\nKosovo je bilo v antiki znano pod imenom Dardanija. Tam so \xc5\xbeivela ilirska plemena, ki so se pre\xc5\xbeivljala s kmetijstvom, pozneje pa so se tja naselila slovanska plemena (7. stoletje). Pred rimskim obdobjem je bilo obmo\xc4\x8dje Kosova sredi\xc5\xa1\xc4\x8de ilirskega kraljestva Dardancnov. Konstantin veliki in bizantinski cesar Justinijan sta se rodila v Dardaniji._NEWLINE_Dardanija je bila rimska in bizantinska provinca na Balkanu. Od leta 87 do 284 je bila neformalna pokrajina v Meziji, potem pa je kot provinca postala del Mezijske dioceze (293\xe2\x80\x93337).  Ime je dobila po Dardancih, ki so bili v pokrajini naseljeni \xc5\xbee pred rimsko osvojitvijo Balkana (28 pred n. \xc5\xa1t. \xe2\x80\x93 6 n. \xc5\xa1t.)._NEWLINE_Etimologijo imena Dardanija se povezuje z albansko besedo darda - hru\xc5\xa1ka. Dardanija  je bila naseljena z Iliri, Kelti   in Tra\xc4\x8dani. Po rimski osvojitvi Ilirije leta 168 pr. n. \xc5\xa1t. so Rimljani pokrajino kolonizirali in zgradili ve\xc4\x8d mest.'